પછી ભાઈ-બહેન સાથે રખડવાની મોજ હોય, અંતાક્ષરીમાં એકને એક ગીત ફરીથી આડું-અવળું કરીને જીતવાનો આનંદ હોય, બાજુના ઘરના આંગણામાંથી કેરી ચોરીને ખાવાની મજા હોય, ક્રિકેટમાં ચિટીંગ કરવાની મજા હોય, આપણો પ્રિય ટીવી પ્રોગ્રામ વેકેશનમાં બધાની સાથે જોવાની મજા હોય, બધાની સાથે સાયકલ શીખવાની અને ચલાવવાની મજા, મામા દ્વારા લાવેલા નાસ્તા ખાવાની મજા, ચાર ચિઠ્ઠી રમવાની મજા ,શક્તિમાનના કપડા પેહરીને ગોળ-ગોળ ફરવાની મજા અને સંતાકડીની રમતમાં આંખમાંથી જોઇ ને પકડવાની મજા, નવા નવા આવેલા લેન્ડલાઈન ફોનમાંથી રોંગ પર ફોન કરવાની મજા, આપણા ભાઈ-બહેનને હેરાન કરવાની પછી એને મનાવાની મજા…અને સૌથી વધુ મામાના ઘરમાં મમ્મીને અને બીજા બધાને એકદમ ખુશ જોવાની મજા. ટૂંકમાં વેકેશન એટલે મજા મજા મજા.